12.39 लाख रु से बनेगी ग्रेवल रोड 5000 लोगों को मिलेगा लाभ
मुरैना | ग्रामीण विकास के लिए सरकार सड़क, बिजली व पानी को प्राथमिकता दे रही है। इसलिए 2022 तक अंचल के सभी गांव सड़कों से जुड़ जाएंगे। ऐसा होने से गांवों में बसे लोगों को शिक्षा व स्वास्थ्य सुविधाएं भी मुहैया हो सकेंगी। यह बात जौरा विधायक सूबेदार सिंह रजौधा ने कही। विधायक रजौधा, रविवार को बूढ़ा लाभकरन गांव में ग्रेवल रोड के शिलान्यास कार्यक्रम को संबोधित कर रहे थे। उन्होंने कहा कि बूढ़ा लाभकरन गांव जाने के लिए सड़क नहीं होने से गांव के लोगों को दिक्कत हो रही थी। इसलिए 12.39 लाख रुपए की लागत से मिट्टी-ग्रेवल रोड को बनवाने का काम शुरू हो रहा है। इस रोड के बनने के बाद रजौधा से लेकर भर्रा, छेड़िया, सुजानगढ़ी, अटार, तीकतगढ़ी, लाभकरन व बिलगांव क्वारी गांव के लोगों को राहत मिलेगी।
hin_Deva hin_Deva